**Referat frå styremøte i Fogn grendalag – 09.05.17**

Stad: Fogn oppvekstsenter

Desse møtte: Solfrid Torgersen, Ingeborg Bø Rolfsen, Merete M Kindingstad, Kathrine Flesjå, Arnstein Bø, Kristoffer Østhus, Joar Sandanger, Heidi Bø Sangedal og Håvard Østhus

SAK 1 – KONSTITUERING

Kristoffer Østhus – leiar (valt av årsmøtet)  
Håvard Østhus – sekretær med ansvar for referat   
Kathrine Flesjå – sekretær med ansvar for innkalling ++  
Arnstein Bøe – styremedlem  
Joar Sandanger – styremedlem  
Heidi Bø Sangedal – styremedlem  
Solfrid Torgersen – styremedlem  
Merete M Kindingstad – varamedlem og kasserar  
Ingeborg Bø Rolfsen – varamedlem

SAK 2 – GJENNOMGANG AV REFERAT FRÅ ÅRSMØTE

Vi gjekk gjennom referatet frå årsmøtet. Kathrine tek seg av å senda dette og evt. årsmelding til Brønnøysundregisteret.

SAK 3 – FRAMDRIFT BREIBAND

Kristoffer orienterte frå eit møte med kommunen, der Kristoffer, Arnstein og Håvard deltok på vegne av grendalaget. Kommunen vil i første omgang prioritere fiber til oppvekstsentrene på Sjernarøy, Ombo og Fogn. For Fogn sin del vil det bety ein fiberkabel frå Sæbøkrossen og til oppvekstsenteret. Dersom det er meir pengar igjen av dei avsette midlane, er strekningen frå Storevik til Eide prioritet 2 på Fogn.

Vi skal sende inn våre interesselister til kommunen, som no har dette prosjektet ute på anbud. Frist for innsending er 15. mai. Kristoffer tek seg av dette, og spør i same mailen om status på anbudsrunden for fase 2 (altså alt anna enn oppvekstsentra på Sjernarøy og Ombo). Elles er det viktig at vi snakkar prosjektet opp.

SAK 4 – TURSTI OG GANGSTI

Det har kome spørsmål om turstiane på Fogn, og om grendalaget har noko ansvar for merking og vedlikehald av desse. Vi meiner ikkje at den praktiske gjennomføringa av dette er ein sak for heile styret i grendalaget, men vi vil gjerne bidra til å setje ned ei gruppe der Solfrid og Ingeborg er med frå styret. Håvard lager ei sak om dette på Fogn.org, og seier at folk kan kontakta Solfrid eller Ingeborg. Heidi høyrer med Maria Grindheim Skavland om å få turstikartet digitalt.

Vi vil også oppfordra til å ha med ei sag for å fjerne greiner og ein hammar for å slå ned pålar på søndagsturane som vert arrangert nokså jamnleg.

Det har også kome spørsmål om stien opp frå kaien til byggefeltet. Ryktene seier at Fogn IL er positive til å bidra her. Vi tek kontakt med dei for å høyre om dette evt. kan vere ein del av den årlege vårdugnaden til idrettslaget.

Heidi tek hovudansvar for ein dugnad knytta til både stien ned til, og sjølve Skinnvika. Denne vert laurdag 20. mai frå klokka 10.00-13.00. Håvard legg det ut på Fogn.org.

SAK 5 – ANNONSERING PÅ FOGN.ORG

Vi har snakka om å gjere om på dette, slik at det berre vil vere ein pris for annonse på Fogn.org. Per i dag er det ulike pakkar etter kor stor annonse det er snakk om. No vil vi gå for ein felles pris på 2000 kroner, og krevja inn pengane i byrjinga av det aktuelle året, slik at dei som evt. vil seie opp.

Vi vil gå for 1000 kroner ut 2017, og frå og med 1. januar 2018.

Håvard lagar ei sak om dette på Fogn.org, og Arnstein kontakter både dei som står inne per i dag, og dei som kan vere aktuelle.

SAK 6 – YMSE

* Joar hadde spelt inn ei sak om Øyfast, med utgangspunkt i intervjuet med Ludvig Skretting i Øyposten. Kva meiner grendlaget om aktivt å gjerna hurtigbåtane, i bytte med tunell?
  + Vi diskuterte dette, og hadde ulike syn på om hurtigbåtane kunne «ofrast» eller ikkje. Vi var einige om at hurtigbåtane uansett er veldig viktige fram til ein eventuell tunell ligg klar.
* Heidi infomerte om at det skal vere eit folkemøte om planstrategi i kommunen, på Fogn torsdag 1. juni klokka 19.00-20.30. Vi skal bidra for å gjere dette kjent (Fogn.org) og stilla med noko å bita i (Merete bestiller kringler på butikken, kommunen dekker utgiftene). Elles har vi projektor tilgjengeleg på oppvekstsenteret.
* Vi har fått 20 000 kroner til 3 komfyrar på kjøkkenet på oppvekstsenteret. Håvard finn prisar og sender på «høyring» til resten av styret.

Ref: Håvard Østhus